
ДО
ОБЩИНСКИ СЪВЕТ
БУРГАС

Д О К Л А Д Н А  З А П И С К А

ОТ СТАНИМИР АПОСТОЛОВ
ЗАМ.-КМЕТ „ФИНАНСИ, БЮДЖЕТ, ИКОНОМИКА И МОРСКО ДЕЛО“

ОТНОСНО: Одобряване на План за действие за общинските концесии на Община Бургас за 2024г.-2027г.

    УВАЖАЕМИ ОБЩИНСКИ СЪВЕТНИЦИ,

Съгласно чл. 40 от Закона за концесиите, Политиката за общински концесии се определя от съответния общински съвет, който приема с решение план за действие за общинските концесии. Плановете за действие служат за определяне на концесиите, чрез възлагането на които ще се изпълнят целите и приоритетите, включени в Националната стратегия за развитие на концесиите, за съответния програмен период. Съгласно §1, т.17 от Допълнителните разпоредби на Закона за концесиите "Програмен период" е периодът, съвпадащ със съответната многогодишна финансова рамка на Европейския съюз – в конкретния случай 2021 -2027г. В изпълнение на цитираната разпоредба, с решение по т.18 от заседание, проведено на 30.11.2021г. Общински съвет Бургас прие План за действие за общинските концесии на Община Бургас за 2021г. (Протокол №28).
С последващо решение, по т. 12 от проведеното на 27.10.2022г. заседание (Протокол № 43) Общински съвет- Бургас прие План за действие за общинските концесии на Община Бургас за периода 2022-2027 г., който е действащ и към настоящия момент. 
 Съгласно разпоредбата на чл.8, ал.8 и ал.9 от Закона за общинската собственост,  за срока на мандата си, общинският съвет приема стратегия за управление на общинската собственост, с която определя политиката за развитие на общинската собственост и стопанската дейност на общината
В изпълнение на стратегията общинският съвет приема план за действие, в съответствие със Закона за концесиите, с който изразява политиката за концесии в общината. 
При възникнали проекти за концесии съдържанието на плана може да се изменя и актуализира след решение на Общински съвет - Бургас.  
Тъй като в рамките на програмния период 2021г.- 2027г. е сменен състава на Общински съвет Бургас, следва политиката за общински концесии да бъде утвърдена, за срока на мандата на общинския съвет, в съответствие със срока на действие на стратегията за общинската собственост. Заложените в Плана цели отговарят на приоритетите на останалите стратегически документи на Община Бургас, включително на Плана за демографско развитие, Стратегически приоритет 5 за осигуряване на високо качество на услугите в полза на бизнеса и създаване на оптимални условия за потенциални инвеститори на територията на Общината.

С оглед на гореизложеното и на основание , чл.21 ал.1, т.8 и т.12 от Закона за местното самоуправление и местната администрация, чл.8, ал.9 от  Закона за общинската собственост, чл.40 от Закона за концесиите, предлагам Общински съвет - Бургас да вземе следните:

РЕШЕНИЕ:
1. Приема План за действие за общинските концесии за периода 2024г. – 2027г., съгласно приложения проект.

Приложение: 	Проект на План за действие за общинските концесии за 2024 г. – 2027г.


С уважение,

СТАНИМИР АПОСТОЛОВ
ЗАМ.-КМЕТ „ФИНАНСИ, БЮДЖЕТ, ИКОНОМИКА
 И МОРСКО ДЕЛО“

Съгласували:
Златина Георгиева, 
Директор на дирекция ПНО

[bookmark: _gjdgxs]Живко Димитров, 
Директор на дирекция УОС

Мария Куманова, 
Директор на дирекция ДПМК

Изготвил: 
Ивелина Стратева, 
Директор на дирекция ИСД

